
ANUNȚ
privind organizarea examenului de promovare pentru obținerea gradului profesional de către personalul de cercetare, dezvoltare și inovare din cadrul SCDCB Dancu


	Stațiunea de Cercetare-Dezvoltare pentru Creșterea Bovinelor Dancu (SCDCB Dancu), cu sediul în județul Iași, comuna Holboca, Şos. Iași-Ungheni nr. 9, cod poștal 707252, organizează examen de promovare pentru obținerea gradului profesional de către personalul de cercetare, dezvoltare şi inovare în conformitate cu prevederile Legii nr. 183/2024 privind statutul personalului de cercetare, dezvoltare şi inovare şi ale Hotărârii de Guvern nr. 1569/2024 pentru aprobarea Normelor metodologice privind organizarea examenului pentru obținerea gradului profesional de către personalul de cercetare, dezvoltare și inovare din organizațiile de cercetare, precum și ale Regulamentului propriu al SCDCB Dancu privind organizarea și desfășurarea examenului de promovare pentru obținerea gradelor profesionale de către personalul de cercetare, dezvoltare și inovare și încadrarea pe funcții, pentru postul de: 
- Cercetător științific gradul III (CS III/ R2, Cod COR 213254, salarizare conform prevederilor Legii nr. 153 din 2017) - 1 post, în cadrul Laboratorului Nutriție, calitatea și siguranța alimentelor.
	 Pentru înscrierea la examen, candidații trebuie să îndeplinească condițiile minime de pregătire și experiență profesională prevăzute în Legea nr. 183/2024 şi în Regulamentul propriu al SCDCB Dancu. 
Condițiile minimale de participare la examen pentru candidați sunt: 
- Să dețină titlul științific de doctor în domeniul Medicină Veterinară; 
- Să fie coautor/coautoare la cel puțin 6 articole publicate în reviste sau volumele unor manifestări științifice indexate în baze de date internaționale (BDI), din care, la cel puțin 2, să aibă calitatea de prim-autor/autor-corespondent, iar cel puțin 2 articole să fie publicate în jurnale cotate Web of Science, din care la cel puțin unul să aibă calitatea de autor principal; 
- Activitate de cercetare științifică în specialitate sau în învățământ superior; 
- Să obțină cel puțin 80 de puncte conform grilei de evaluare din Regulamentul SCDCB Dancu (Anexa III.7). 
În vederea participării la examenul de promovare, candidații depun dosarul de examen (A. Dosarul administrativ) care conține următoarele documente: 
A.1. Cererea de înscriere la examen, înregistrată la SCDCB Dancu, semnată şi datată de candidat, aprobată de Directorul SCDCB Dancu; 
A.2. Fişa de verificare a îndeplinirii standardelor specifice postului/gradului profesional pentru care candidează, completată şi asumată de candidat. Fişa va fi completată într-un format care să faciliteze verificarea informațiilor, în coloane paralele vor fi introduse valorile standardelor minimale impuse de actele normative şi valorile finale obținute de către candidat pentru fiecare standard; 
A.3. Propunerea de dezvoltare a carierei științifice, maximum 5 pagini; 
A.4. Declarația de asumare a răspunderii semnată de candidat, cu toate datele de identificare ale acestuia, în care afirmă că datele din dosar se referă la propriile activități şi atestă veridicitatea informațiilor, în caz contrar, candidatul suportând consecințele declarațiilor în fals, în conformitate cu legislația în vigoare (Anexa nr. III.2); 
A.5. Declarație de consimțământ privind prelucrarea datelor cu caracter personal, conform regulamentului UE 2016/679, prevăzută la Anexa nr. III.3; 
A.6. Curriculum vitae al candidatului (model Europass), cu datele de contact, datat şi semnat de acesta; 
A.7. Copii de pe diploma de bacalaureat sau echivalentă, diploma de licență ori echivalentă, însoțite de foaia matricolă;
A.8. Copii după diplomele cursurilor postuniversitare, a cursurilor de specializare și/sau a perfecționării profesionale, inclusiv diploma de „doctor” (dacă este cazul), în situația în care diploma de doctor nu a fost eliberată de o instituție de învățământ superior din România, se depune o copie a atestatului de recunoaștere sau de echivalare a acesteia;
A.9. Memoriu de activitate
A.10. Copie după certificatul de naștere;
A.11. Copia actului de identitate, semnată şi datată, cu mențiunea „conform cu originalul”; după caz, documentul care atestă schimbarea numelui (certificat de căsătorie sau alt document doveditor), precum şi orice alt document care atestă identitatea, potrivit legii;
A.12. Certificat de cazier judiciar; 
A.13. Actul doveditor al stării de sănătate emis de medicul de familie sau unitățile abilitate;
A.14. Copie a anunțului de scoatere la examen a postului, care a fost afișat la sediul unității de cercetare și pe site-ul acesteia.

B. Dosarul cu lucrări științifice: 
B.1. Lista lucrărilor științifice și de popularizare publicate; 
B.2. Cele mai relevante 10 publicații științifice printate în extenso; 
B.3. Premii sau alte elemente de recunoaștere a contribuțiilor științifice ale candidatului;
B.4. Copie de pe adeverința privind activitatea de cercetare-dezvoltare desfășurată în străinătate (dacă este cazul);
B.5. Copii de pe brevete și/sau adeverințe de omologare, adeverințe de la asociațiile profesionale privitoare la aplicarea în producție a rezultatului cercetării științifice (dacă este cazul);
B.6. Copii ale diplomelor de specializare. 
	Examenul de promovare în gradul profesional de cercetător științific gradul III constă în două probe: - analiza dosarului de înscriere la examen şi acordarea punctajului, pe baza grilei din Anexa III.7 (80% din punctajul final); - interviu cu Comisia de examen (20% din punctajul final). Perioada de depunere a dosarelor este de 30 de zile de la afișarea anunțului privind organizarea examenului. Examenul se va desfășura la sediul SCDCB Dancu. 
	

Calendarul de desfășurare a examenului de promovare: 
- 09.11.2026, ora 15:00 - data limită pentru depunerea dosarelor; 
- 10.11.2026 - analiza dosarelor depuse și afișarea rezultatelor selecției dosarelor, ora 15:00; 
- 11.11.2026 - depunere contestații selecție dosare, ora 15:00; 
- 12.11.2026 - afișare rezultat contestații selecție dosare, ora 15:00; 
- 16.11.2026 - susținerea probei de interviu cu Comisia de examen, ora 10:00; 
- 16.11.2026 - afișarea rezultatelor susținerii probei de interviu, ora 15:00; 
- 17.11.2026 - depunere contestații rezultate probă interviu, ora 15:00; 
- 18.11.2026 - afișare rezultat contestații probă interviu, ora 15:00; 
- 19.11.2026 - publicarea rezultatului final al examenului, ora 15:00. 
	Regulamentul privind organizarea și desfășurarea examenului de promovare este disponibil candidaților la sediul stațiunii precum și pe pagina web a SCDCB Dancu (https://scdb-dancu.ro/). 





DIRECTOR,
Dr. Ing. Vintilă Vasile

image1.jpeg
STATIUNEA DE CERCETARE DEZVOLTARE PENTRU
CRESTEREA BOVINELOR DANCU - IASI, ROMANIA
S ————

o Sos. Iasi-Ungheni, Nr. 9, Comuna Holboca, 707252

@ CF RO 14926444/3635849 e Telefon/Fax: 0232 272465; 0232 272667 @ E-mail: scdbdancu@yahoo.com





